बेजों लोगोसे बिथांआ समायना बगा माति लावखार ओंखाम जानाय जायगाखौबो मोनसे जायगा हान्थि बादियै खालामनायजों लोगोसे प्लासटिक बाहायनायनिफ्राय अदेबानि लेथ्रा खालामानायनिफ्रा रैखा खालामना लाखिनांगौनिबो सांग्राथि बिबुंथि होयो ।एन.जि.अ ( NGO ) आरानायख नि गाहाय मावगिरि आभिजित बारुवा बिथांआबो मैदेर आरो मानसिजों जानाय जेंनानि सायाव सोनारनानै माखासे गोनां गोनां बाथ्राफोरखौ बिबुंथि लाखियो ।टामुलपुर चिभिल साब दिभिजोन एस.दि.अ ( SDO ) सुजित बाग्लारि बिथांआबो हाबाफारिआव बाहागो लानो मोनना बेखौनो बिबुंथि लाखियो दि भारत भुतान सिमनायाव गोबां समनिफ्रायनो मैदैर आरो मानसिनि गेजेराव दिन दिनै जेंना सोमजिबाय थानायखौ जों माब्लाबो बावनो हानाय नंआ जायनि थाखाय मैदेराफोरा अरन जायगाफोरा लांदां जानायनि जाहोनाव,मैदेर थानो जायगा आंखालनि जाहोन आरो फारसेथिं लामाफोर गैयैनि थाखाय बेफोर जादों ।